CELEX: 32006D0383
Language: lt
Date: 1148256000000
Title: 2006/383/EB: 2006 m. gegužės 22 d.  Komisijos sprendimas, iš dalies keičiantis sprendimą 2005/1/EB, leidžiantį naudoti tam tikrus kiaulių skerdenų klasifikavimo būdus Čekijos Respublikoje  (pranešta dokumentu Nr. C(2006) 1982)

2.6.2006   
            
            
               LT
            
            
               Europos Sąjungos oficialusis leidinys
            
            
               L 148/50
            
         
      KOMISIJOS SPRENDIMAS
   
   2006 m. gegužės 22 d.
   iš dalies keičiantis sprendimą 2005/1/EB, leidžiantį naudoti tam tikrus kiaulių skerdenų klasifikavimo būdus Čekijos Respublikoje
   (pranešta dokumentu Nr. C(2006) 1982)
   (tik tekstas čekų kalba yra autentiškas)
   (2006/383/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
   kadangi:
   
               (1)
            
            
               Komisijos sprendimu 2005/1/EB (2) Čekijos Respublikai buvo leista taikyti keturis kiaulių skerdenų klasifikavimo būdus.
            
         
               (2)
            
            
               Čekijos Respublika paprašė Komisijos leisti naudoti du naujus kiaulių skerdenų klasifikavimo būdus ir pateikė bandomųjų išpjaustymų rezultatus, pateikdama 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (3), 3 straipsnio 3 dalyje numatyto protokolo antrą dalį.
            
         
               (3)
            
            
               Įvertinus šį prašymą paaiškėjo, kad sąlygos, leidžiančios naudoti naujuosius klasifikavimo būdus, yra įvykdytos.
            
         
               (4)
            
            
               Dėl techninių priežasčių skerdyklose Čekijos Respublika paprašė nustatyti, kad klasifikavimo būdas „Zwei-Punkte-Messverfahren (ZP)“ gali būti naudojamas tik tose skerdyklose, kur per savaitę paskerdžiamas anksčiau nustatytas kiaulių kiekis, tačiau išreikštas metiniu vidurkiu.
            
         
               (5)
            
            
               Todėl reikėtų atitinkamai iš dalies pakeisti Sprendimą 2005/1/EB.
            
         
               (6)
            
            
               Šiame sprendime numatytos priemonės atitinka Kiaulienos vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2005/1/EB yra iš dalies keičiamas taip:
   
               1)
            
            
               1 straipsnis iš dalies keičiamas taip:
               
                           a)
                        
                        
                           į 1 straipsnio pirmą pastraipą įtraukiamos penkta ir šešta įtraukos:
                           
                                       „—
                                    
                                    
                                       aparatą, vadinamą „Ultra-sound IS-D-05“, ir su juo susijusius vertinimo metodus, apie kuriuos išsamesnė informacija pateikiama priedo 5 dalyje,
                                    
                                 
                                       —
                                    
                                    
                                       aparatą, vadinamą „Needle IS-D-15“, ir su juo susijusius vertinimo metodus, apie kuriuos išsamesnė informacija pateikiama priedo 6 dalyje.“
                                    
                                 
                     
                           b)
                        
                        
                           antra pastraipa pakeičiama taip:
                           „Klasifikavimo būdas „Zwei-Punkte-Messverfahren (ZP)“ gali būti taikomas tik tose skerdyklose, kuriose paskerdžiama ne daugiau kaip 200 kiaulių per savaitę, išreiškus metiniu vidurkiu.“;
                        
                     
         
               2)
            
            
               priedas iš dalies keičiamas pagal šio sprendimo priedo nuostatas.
            
         2 straipsnis
   Šis sprendimas skirtas Čekijos Respublikai.
   
      Priimta Briuselyje, 2006 m. gegužės 22 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 301, 1984 11 20, p. 1. Reglamentas su paskutiniais pakeitimais, padarytais Reglamentu (EB) Nr. 3513/93 (OL L 320, 1993 12 22, p. 5).
   
      (2)  OL L 1, 2005 1 4, p. 8.
   
      (3)  OL L 285, 1985 10 25, p. 39. Reglamentas su pakeitimais, padarytais Reglamentu (EB) Nr. 3127/94 (OL L 330, 1994 12 21, p. 43).
   
      PRIEDAS
      Į Sprendimo 2005/1/EB priedą įtraukiamos 5 ir 6 dalys:
      
         „5 DALIS
         Ultra-sound IS-D-05
         
                     1.
                  
                  
                     Kiaulių skerdenos klasifikuojamos naudojant aparatą, vadinamą „Ultra-sound IS-D-05“.
                  
               
                     2.
                  
                  
                     Klasifikavimo aparatas IS-D-05 – tai prietaisas, kuriuo matuojamas liesos mėsos kiekis ir lašinių storis remiantis serijos ultragarso impulsų, kurie vienas po kito yra siunčiami į konkrečią skerdenos vietą, atsako analize. Skenavimo metu ultragarsinis zondas skenuoja skerdeną 3 x 100 impulsų serija 4 MHz dažniu.
                  
               
                     3.
                  
                  
                     Skerdenos liesos mėsos kiekis apskaičiuojamas pagal šią formulę:
                     
                         = 60,69798 – 0,89211 S (IS-D-05) + 0,10560 M (IS-D-05)
                     kur:
                     
                        = apskaičiuotas liesos mėsos procentas skerdienoje,S (IS-D-05)= nugaros lašinių storis su oda (mm), išmatuotas 70 mm atstumu nuo skerdenos vidurinės linijos tarp antrojo ir trečiojo paskutiniųjų šonkaulių (mm),
                     M (IS-D-05)= raumens storis matuojamoje vietoje (mm).
                     Formulė taikoma skerdenoms, sveriančioms 60–120 kilogramų.
                  
               6 DALIS
         Needle IS-D-15
         
                     1.
                  
                  
                     Kiaulių skerdenos klasifikuojamos naudojant klasifikavimo būdą, vadinamą „Needle IS-D-15“.
                  
               
                     2.
                  
                  
                     Klasifikavimo aparatas IS-D-15 – tai prietaisas, turintis aštrų adatos formos zondą, kuris įduriamas į konkrečią skerdenos vietą apie 140 mm. Už adatos yra specialus optinis įtaisas, kuris per optinį kanalą apšviečia aplinkinį audinį ar plotą ir skenuoja atspindėtos šviesos energijos kiekį nustatyto ilgio bangomis. Įrengimas taip pat turi tikslų bekontaktį matavimo prietaisą, kuris zondo įdūrimo gylį nustato 46 mikrometrų tikslumu.
                  
               
                     3.
                  
                  
                     Skerdenos liesos mėsos kiekis apskaičiuojamas pagal šią formulę:
                     
                         = 60,92452 – 0,77248 S (IS-D-15) + 0,11329 M (IS-D-15)
                     kur:
                     
                        = apskaičiuotas liesos mėsos procentas skerdienoje,S (IS-D-15)= nugaros lašinių storis su oda (mm), išmatuotas 70 mm atstumu nuo skerdenos vidurinės linijos tarp antrojo ir trečiojo paskutiniųjų šonkaulių (mm),
                     M (IS-D-15)= raumens storis matuojamoje vietoje (mm).
                     Formulė taikoma skerdenoms, sveriančioms 60–120 kilogramų.“